עמירם עולמי

הרב עמירם (עמי) עולמי (כ"א בתמוז תש"ך, 16 ביולי 1960 – כ"ד בכסלו תשנ"ה, 27 בנובמבר 1994) נמנה עם מייסדי ישיבת עתניאל ושימש כר"מ בישיבה וכרב היישוב עתניאל עד שנרצח בפיגוע בבית חגי.

קורות חייו 
נולד לפסח ולרבקה עולמי וגדל בכפר השיתופי שבי ציון. למד בתיכון דתי יבנה בחיפה ולאחר מכן בישיבת הכותל, במסגרתה שירת בצה"ל בחיל השריון, ובישיבה הגבוהה מקור חיים, שם הוסמך לרבנות. הוא היה תלמידם של הרב שג"ר והרב עדין אבן ישראל-שטיינזלץ.

במהלך 1988 הקים הרב עולמי את ישיבת עתניאל יחד עם הרב בנימין קלמנזון והיה אחראי במידה רבה לאופייה האמנותי-חסידי של הישיבה, כאשר בתקופה זאת לא הייתה מקובלת גישה זאת בישיבת הסדר. בנוסף כיהן הרב עולמי כרב היישוב עתניאל.

הרב עולמי נרצח בפיגוע ירי סמוך לבית חג"י, בכ"ד בכסלו תשנ"ה (27 בנובמבר 1994).הפיגוע בוצע בידי חוליית חמאס שרצחה במאי 1994 את מרגלית שוחט ורפאל יאירי ליד בית חג"י.

הוא הותיר אחריו אישה בהריון וחמישה ילדים. כשבעה חדשים אחרי הירצחו נולדה בתו ונקראה על שמו: נחמה בת-עמי. הרב רא"ם הכהן, שנכנס לכהן כראש הישיבה מעט לפני הפיגוע, החליף אותו לאחר זמן כרב היישוב.

קישורים חיצוניים 
 הרב עמי עולמי באתר קריית ארבע.
 הרב עמי עולמי הי"ד - דף לזכרו באתר ישיבת עתניאל
 
 
 
 
 הרב עמיחי סמט, השיר שנשאתי מתוך הגמרא - עיון בדרכי הלימוד של הרב עמי עולמי, באתר ספריית אסיף (מתוך 'אביע' 23, קיץ תשע"ז)

רבני ישיבת עתניאל
קורבנות פיגועים ביהודה ושומרון
רבני הציונות הדתית בישראל
יהודה ושומרון: רבנים
בוגרי ישיבת הכותל
חללי טרור ישראלים
חללי טרור בישראל
בוגרי תיכון יבנה (חיפה)
בוגרי ישיבת מקור חיים (שפע)
חסידות חדשה: רבנים
תלמידי הרב שג"ר
אנשי המושב
ישראלים שנולדו ב-1960
ישראלים שנפטרו ב-1994